Nr

Referitor dosar nr. 4197/05.03.2018

**DECIZIA ETAPEI DE ÎNCADRARE**

 **Nr. SB 00 din 00.00.2018**

 **DRAFT**

Ca urmare a solicitării de emitere a acordului de mediu adresate de **S.M. ART PROIECT S.R.L** **prin Mușuroi Daniel și Nate Silviu,** cu sediul în municipiul Sibiu**,** str. **Zăvoi,** nr. **90,** judeţul **Sibiu** înregistrată la **Agenţia pentru Protecţia Mediului Sibiu** cu nr. **4197/05.03.2018** şi completărilor ulterioare **nr. 11305/21.06.2018, 13348/24.07.2018,** în baza Hotărârii Guvernului nr. 445/2009 privind evaluarea impactului anumitor proiecte publice și private asupra mediului si a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, aprobată prin Legea nr. 49/2011,

**Agenţia pentru Protecţia Mediului Sibiu** **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 01.08.2018, că proiectul **„Construire imobil D+P+E+R, spații comerciale și servicii”** propus a fi amplasat în orașul **Cisnădie**, str. **Piața Nouă,** nr. **FN,** înscris în **CF** nr. **107312,** judeţul **Sibiu, nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- proiectul se încadrează în prevederile Hotărârii de Guvern nr. 445/2009, privind evaluarea impactului anumitor proiecte publice și private asupra mediului, Anexa 2 pct. 10, lit. b) - „proiecte de dezvoltare urbană, inclusiv construcția centrelor comerciale și a parcărilor auto**”**.

**1. Caracteristicile proiectului**

**a) mărimea proiectului**

Proiectul propune construirea unui imobil cu regim de înălțime D+P+E+R și funcțiunea principală de spații comerciale și servicii. Accesul persoanelor în imobil se va face prin fațada laterală stânga și dreapta; se vor amenaja 94 locuri de parcare și se vor asigura spații verzi pe o suprafață de minim 20% din suprafața studiată.

Structura de rezistență:

- Fundații de beton armat;

- Lamele și diafragme din beton;

- Pereți din cărămidă;

- Învelitoare tip șarpantă.

Bilanț teritorial:

- Suprafață totală teren = 4659 mp;

- Suprafața construită propusă = 228,10 mp;

- Suprafața desfășurată propusă = 686,30 mp;

- Suprafață spații verzi = 1011,40 mp;

- Suprafață acces auto, pietonal, terase = 1138,50 mp;

- Suprafață parcări = 1093,00 mp;

- Suprafață propusă pentru construcții imobile, în alte etape = 1188 mp;

- POT propus = 4,9%

- CUT propus = 0,19

- H max. admis = 9,62 m

Imobilul propus se va racorda la rețelele de utilități existente în zonă.

Alimentarea cu apă potabilă se va realiza prin execuția unui branșament de apă de rețea dimensionat corespunzător pentru deservirea tuturor construcțiilor proiectate, care se va delimita la intersecția str. Lacului cu str. Wernigerode printr-un cămin apometru.

Pentru evacuarea apelor uzate menajere colectate de pe amplasament se va executa o rețea interioară de canalizare și un racord de rețea cu cămin de racord care se va descărca în rețeaua publică de canalizare amplasată pe malul pârâului Valea Argintului.

Apele pluviale se vor colecta în rețelele interioare ale amplasamentului și se vor evacua în pârâul Valea Argintului.

Agentul termic se va asigura cu ajutorul centralelor termice de apartament pe combustibil gaz metan.

**b) cumularea cu alte proiecte**: pe același amplasament se vor realiza încă două proiecte de construire imobile de locuințe și branșamente utilități;

**c) utilizarea resurselor naturale**: nu este cazul;

**d) producția de deșeuri**:

 - în perioada de execuție: deșeuri menajere, deșeuri din construcții, deșeuri de ambalaje, deșeuri metalice, deșeuri de lemn;

 - în perioada de funcționare: deșeuri menajere;

**e) emisiile poluante, inclusiv zgomotul și alte surse de disconfort**

- în etapa de construcţie: emisiile în atmosferă de la utilaje şi mijloacele de transport, precum și disconfortul fonic creat de lucrări, temporar - fără impact semnificativ.

- sol, subsol: se vor amenaja spaţii corespunzătoare pentru stocarea temporară a tuturor categoriilor de deşeuri rezultate pe perioada de realizare a proiectului.

**f) riscul de accident, ţinându-se seama în special de substanţele si de tehnologiile utilizate** – se vor respecta normele de protecţia muncii şi PSI.

**2. Localizarea proiectului**

**2.1 utilizarea existentă a terenului** – proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare, conform Certificatului de Urbanism emis de Primăria Orașului Cisnădie. Terenul studiat se află în intravilanul orașului Cisnădie, are folosința actuală fâneață și destinația subzona locuințelor individuale și colective mici situate în noile extinderi, fapt ce va contribui la dezvoltarea social – economică a zonei.

**2.2 relativa abundenţă a resurselor naturale din zonă, calitatea şi capacitatea regenerativă a acestora:** nu este cazul.

**2.3 capacitatea de absorbţie a mediului, cu atenţie deosebită pentru:**

**a) zonele umede:** nu este cazul;

**b) zonele costiere:** nu este cazul;

**c) zonele montane si cele împădurite:** nu este cazul;

**d) parcurile si rezervaţiile naturale:** nu este cazul;

**e) ariile clasificate sau zonele protejate prin legislaţia în vigoare:** nu este cazul;

**f) zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului stabilite de legislaţie au fost deja depăşite:** nu este cazul;

**h) ariile dens populate:** nu este cazul;

**i) peisajele cu semnificaţie istorică, culturală și arheologică:** nu este cazul.

**3. Caracteristicile impactului potenţial**

**a) extinderea impactului, aria geografică și numărul persoanelor afectate:** nu are impact negativ, în situația respectării proiectului;

**b) natura transfrontalieră a impactului:** nu este cazul;

**c) mărimea și complexitatea impactului:** se vor lua măsuri de reducere şi limitare a impactului asupra mediului. Impact potenţial nesemnificativ, având în vedere caracteristicile proiectului şi localizarea acestuia;

**d) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**e) durata, frecvența și reversibilitatea impactului:** impact redus pe perioada de realizare şi funcţionare.

**II. Motivele care au stat la baza luării deciziei etapei de încadrare în procedura de evaluare adecvată:**

 Proiectul propus nu este localizat în arii protejate, nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Proiectul propus nu necesită parcurgerea celorlalte etape ale procedurii de evaluare impactului şi nu se supune evaluării adecvate.**

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului tehnic întocmit conform prevederilor Ordinului nr. 135/2010, a Certificatului de Urbanism emis de Primăria Orașului Cisnădie și a PUZ aprobat prin HCL 29/2018;
* marcarea corespunzătoare, cu panouri de protecţie, a terenurilor ocupate temporar de organizarea de şantier sau afectate de lucrări temporare (excavări, săpături de şanţ, etc.);
* respectarea amplasamentului conform planului de încadrare în zonă şi a planului de situaţie anexate documentaţiei;
* respectarea prevederilor Avizului Amplasament nr. 6781/10.04.2018 emis de S.C. Apă Canal S.A. Sibiu;
* respectarea Punctului de vedere nr. SB 4463/TL/30.07.2018/AA emis de Administrația Națională “Apele Române“, Sistemul de Gospodărire a Apelor Sibiu;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* constructorul va deţine fişe de securitate pentru substanţele chimice periculoase folosite şi va respecta condiţiile impuse de acestea;
* aprovizionarea cu agregate necesare realizării investiției se va face numai din surse autorizate;
* deşeurile menajere şi cele inerte rezultate în urma lucrărilor de construire, vor fi depozitate în locuri special amenajate, de unde vor fi predate societăților autorizate;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor deteriora zonele învecinate perimetrului de desfăşurare a lucrărilor;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant.

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica APM Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta a fost emisă în 3 (trei) exemplare originale fiecare exemplar având un număr de 4(patru) pagini, semnate și ștampilate: 1 ex. pentru solicitant, 2 exemplare se arhivează la A.P.M. Sibiu.**

**p. DIRECTOR EXECUTIV, ŞEF SERVICIU AVIZE**

 **Ec. Ioan FRĂTICI ACORDURI, AUTORIZAŢII**

 **Ing. Livia MITEA**

 **Întocmit,**

  **Geogr. Melinda Dragomir**